CELEX: 62014CA0003
Language: sl
Date: 2015-04-16 00:00:00
Title: Zadeva C-3/14: Sodba Sodišča (tretji senat) z dne 16. aprila 2015 (predlog za sprejetje predhodne odločbe Sąd Najwyższy – Poljska) – Prezes Urzędu Komunikacji Elektronicznej, Telefonia Dialog sp. z o.o./T-Mobile Polska SA, prej Polska Telefonia Cyfrowa SA (Predhodno odločanje — Elektronska komunikacijska omrežja in storitve — Direktiva 2002/21/ES — Člena 7 in 20 — Reševanje sporov med podjetji, ki zagotavljajo elektronska komunikacijska omrežja ali storitve — Obveznost izvedbe postopka, določenega v členu 7(3) — Ukrep, ki bi lahko vplival na trgovino med državami članicami — Direktiva 2002/19/ES — Člen 5 — Pooblastila in odgovornosti nacionalnih regulativnih organov v zvezi z dostopom in medomrežnim povezovanjem — Direktiva 2002/22/ES — Člen 28 — Negeografske številke)

15.6.2015   
            
            
               SL
            
            
               Uradni list Evropske unije
            
            
               C 198/10
            
         Sodba Sodišča (tretji senat) z dne 16. aprila 2015 (predlog za sprejetje predhodne odločbe Sąd Najwyższy – Poljska) – Prezes Urzędu Komunikacji Elektronicznej, Telefonia Dialog sp. z o.o./T-Mobile Polska SA, prej Polska Telefonia Cyfrowa SA
   (Zadeva C-3/14) (1)
   
   ((Predhodno odločanje - Elektronska komunikacijska omrežja in storitve - Direktiva 2002/21/ES - Člena 7 in 20 - Reševanje sporov med podjetji, ki zagotavljajo elektronska komunikacijska omrežja ali storitve - Obveznost izvedbe postopka, določenega v členu 7(3) - Ukrep, ki bi lahko vplival na trgovino med državami članicami - Direktiva 2002/19/ES - Člen 5 - Pooblastila in odgovornosti nacionalnih regulativnih organov v zvezi z dostopom in medomrežnim povezovanjem - Direktiva 2002/22/ES - Člen 28 - Negeografske številke))
   (2015/C 198/13)
   Jezik postopka: poljščina
   
      Predložitveno sodišče
   
   Sąd Najwyższy
   
      Stranke v postopku v glavni stvari
   
   
      Tožeči stranki: Prezes Urzędu Komunikacji Elektronicznej, Telefonia Dialog sp. z o.o.
   
      Tožena stranka: T-Mobile Polska SA, prej Polska Telefonia Cyfrowa SA
   
      Izrek
   
   
               1.
            
            
               Člena 7(3) in 20 Direktive 2002/21/ES Evropskega parlamenta in Sveta z dne 7. marca 2002 o skupnem regulativnem okviru za elektronska komunikacijska omrežja in storitve (okvirna direktiva) je treba razlagati tako, da mora nacionalni regulativni organ, kadar namerava zaradi rešitve spora med podjetji, ki zagotavljajo elektronska komunikacijska omrežja in storitve le v eni državi članici, naložiti obveznosti, da se v skladu s členom 28 Direktive 2002/22/ES Evropskega parlamenta in Sveta z dne 7. marca 2002 o univerzalni storitvi in pravicah uporabnikov v zvezi z elektronskimi komunikacijskimi omrežji in storitvami (Direktiva o univerzalnih storitvah) zagotovi dostop do negeografskih številk, izvesti postopek, določen v prvonavedeni določbi, in da bi te obveznosti lahko vplivale na trgovino med državami članicami.
            
         
               2.
            
            
               Člen 7(3) Direktive 2002/21 je treba razlagati tako, da ukrep, ki ga nacionalni regulativni organ sprejme, da bi končnim uporabnikom v skladu s členom 28 Direktive 2002/22 zagotovil dostop do negeografskih številk, vpliva na trgovino med državami članicami v smislu te določbe, če lahko nanjo – in to znatno – vpliva neposredno ali posredno, dejansko ali potencialno, kar pa mora preizkusiti predložitveno sodišče.
            
         
      (1)  UL C 102, 7.4.2014.